28. 1. 87 De Europæiske Fællesskabers Tidende Nr. L 25/3 RÅDETS FORORDNING (EØF) Nr. 231/87 af 26. januar 1987 om ændring af forordning (EØF) nr. 804/68 om den fælles markedsordning for mælk og mejeriprodukter RÅDET FOR DE EUROPÆISKE FÆLLESSKABER HAR — under henvisning til traktaten om oprettelse af Det euro- pæiske økonomiske Fællesskab, særlig artikel 43, under henvisning til forslag fra Kommissionen, under henvisning til udtalelse fra Europa-Parlamentet ()), og ud fra følgende betragtning : I artikel 26 i Rådets forordning (EØF) nr. 804/68 (?), senest ændret ved forordning (EØF) nr. 1335/86 0), bestemmes det, at der kan ydes støtte til udlevering af mælk og forskellige mejeriprodukter til elever i skoler og undervisningsanstalter ; der bør åbnes mulighed for at yde sådan støtte ligeledes til de socialt dårligst stillede, når forholdene kræver det ; under hensyn til denne mulighed, bør det prækciseres, at i så fald skal støtten muliggøre gratis uddeling af de pågældende produkter, og det fore- kommer hensigtsmæssigt, at varer henhørende under pos. 04.03 i den fælles toldtarif tilføjes på listen over nævnte produkter — UDSTEDT FØLGENDE FORORDNING : Artikel 1 I artikel 26 i forordning (EØF) nr. 804/68 indsættes som stk. 5: »5. Bestemmelserne i stk. 1 til 4 kan anvendes via velgørende organisationer — anerkendt af den pågæl- dende medlemsstat eller, hvis anerkendelse af sådanne organisationer ikke har fundet sted i denne medlems- stat, af Kommissionen — på de socialt dårligst stil- lede. I dette tilfælde : — skal støtten ydes på en sådan måde, at de i stk. 1 omhandlede produkter kan uddeles gratis, — kan støtten ligeledes ydes til gratis uddeling af varer henhørende under pos. 04.03 i den fælles toldtarif«. Artikel 2 Denne forordning træder i kraft på dagen for offentliggø- relsen i De Europæiske Fællesskabers Tidende. Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 26. januar 1987. ()) Udtalelse afgivet den 23. januar 1987 (endnu ikke offentlig- gjort i Tidende). 3) EFT nr. L 148 af 28. 6. 1968, s. 13. () EFT nr. L 119 af 8. 5. 1986, s. 19. På Rådets vegne L. TINDEMANS Formand